cyanic-selkie/wikianc huggingface dataset:
Toppdivisjonen i ishockey-VM 2013 for menn
Maskot
Den offisielle maskoten til mesterskapet er Icy, en gaupe utstyrt med kølle, hjelm og en gul og blå ishockeydrakt. Navnet ble valgt gjennom en konkurranse vunnet av Lars Ingels fra Leksand.
Ambassadører
Blant de offisielle ambassadørene for ishockey-VM 2013 er en lang rekke svenske NHL- og landslagsstjerner som målvakten Tommy Salo, forsvarsspilleren Nicklas Lidström og angrepsspillerne Peter Forsberg og Mats Sundin.
Sponsorer
Den tsjekkiske bilprodusenten Škoda Auto er turneringens offisielle hovedsponsor. Škoda Auto startet i 1992 med å sponsere ishockey-VM, og har en verdensrekord for det lengst varende hovedsportssponsoratet noensinne. Under turneringen blir 45 Škoda Superb Combi stilt til rådighet for IIHF for å transportere spillere, dommere og gjester til og fra arenaene.
Andre sponsorer inkluderer AJ Produkter, Bauhaus, Finalgon, Henkel, Kyocera, Nike, Nivea, Ohota (Охота), Raiffeisen, Tissot og Zepter.
Billetter og priser
På grunn av problemene relatert til høye billettpriser og sviktende publikum under VM 2012, har man sørget for å senke prisene innen ishockey-VM 2013. Ifølge Tony Wiréhn, generalsekretær for organiseringskomitéen, har salget for både viktigere oppgjør som Canada-Sverige og mindre oppgjør som Sverige-Slovenia gått bra, med salg av 60% av billettene for sistnevnte kamp. Priser for kampene varierer fra 95-795 SEK for voksne og 75-195 SEK for barn og unge til kampene i grunnspillet og fra 345-1495 SEK for voksne og 175-250 SEK for barn og unge til kampene i sluttspillet.
Daniel Bovet
Daniel Bovet (født 23. mars 1907, død 8. april 1992) var en sveitsiskfødt italiensk farmakolog og nobelprisvinner. Han ble tildelt Nobelprisen i fysiologi eller medisin i 1957 for hans oppdagelser knyttet til syntetiske stoffer som hemmer effekten av visse stoffer i kroppen, og spesielt deres virkning på det vaskulære systemet og skjelettmuskulaturen.
Agallissus
Agallissus er en slekt av biller som tilhører den artsrike underfamilien Cerambycinae i familien trebukker (Cerambycidae).
Utseende
Middelsstore, slanke trebukker. Grunnfargen er svart, dekkvingene gjerne med gulaktige flekker. Oversiden er ikke påfallende hårete. Antennene er kortere enn kroppen, gjerne omtrent halvparten så lange. Beina er slanke.
Utbredelse
Slekten er utbredt i det sørvestlige Nord-Amerika og Mellom-Amerika, fra Texas i nord til Costa Rica i sør.
Polyptychus affinis
Polyptychus affinis er en sommerfugl som tilhører familien svermere (Sphingidae). Denne arten lever i tropisk Afrika.
Utseende
En nokså liten, lysbrun svermer. Bakkroppen er påfallende lang, sylindrisk. Forvingen er noe sigdformet, med markerte bakhjørner. Frem- og ytterkantene er smalt mørkebrune. Bakvingen er ensfarget lysbrun bortsett fra en diffus, mørk flekk ved bakhjørnet. Ytterkanten er noe innskåret fremfor denne.
Maraenobiotus insignipes
Denne arten ble første gang beskrevet av Wilhelm Lilljeborg i 1902.
Konstruksjon (geometri)
Konstruksjon i euklidsk geometri består i å konstruere nye punkt, linjestykker og sirkler med gitte egenskaper, kun ved bruk av passer og linjal. De to hjelpemidlene skal benyttes etter bestemte regler og kalles da euklidske hjelpemidler.
Grunnlaget for geometriske konstruksjoner ble lagt av matematikere i antikkens Hellas, og ikke minst har Euklids Elementer hatt en svært stor betydning. Helt fra oldtiden og fram til moderne tid har euklidsk geometri vært omfattende studert og videreutviklet. Mange kompliserte geometriske konstruksjoner og bevis kan bygges opp ved hjelp av et endelig antall standard konstruksjoner. Lengder som lar seg konstruere med euklidske hjelpemidler kalles konstruerbare tall eller euklidske tall og er en ekte delmengde av de reelle tallene.
Regler for lovlig bruk av passer og linjal
De to hjelpemidlene linjal og passer kan kun benyttes i konstruksjonen etter bestemte regler. Linjalen skal være uten målestreker. Som utgangspunkt kan en bruke et endelig antall gitte punkt. Nye punkt kan konstrueres som skjæringspunkt mellom to linjer, mellom to sirkler og mellom en linje og en sirkel. To typer konstruksjon regnes som lovlige:
Reglene tillater altså ikke at passeren brukes til å flytte en gitt avstand. En kan tenke seg at den ideelle passeren kollapser straks det ene benet løftes fra papiret. En passer som oppfyller disse ideelle kravene kalles en euklidsk passer. En slik passer og en linjal uten målestreker kalles sammen euklidske hjelpemidler.
Når det likevel er lov å tegne to sirkler med samme radius, men med to ulike sentrum, så er dette fordi en slik konstruksjon er mulig ved å kombinere flere steg av de to lovlige operasjonene. Dette er vist i det følgende avsnittet To sirkler med lik radius. Bruk av en moderne passer er dermed likeverdig med en ideell passer.
Konstruksjon etter disse reglene er i samsvar med Euklids store verk Elementer. Reglene tillater konstruksjoner som stemmer overens med de tre første av de fem postulatene som Euklid brukte som grunnlag for geometrien. Detaljer om hvordan disse reglene kom til å bli etablert er ikke kjent, men de ble praktisert før Euklid virket. Tradisjonen har knyttet opphavet til Platon, men det er tegn på at reglene var i bruk også før Platon. Platon mente at linjer og sirkler var mer ideelle objekter en andre typer kurver.
Vanlige konstruksjoner
Ved hjelp av reglene for lovlig bruk av passer og linjal kan en gjennomføre en rekke typer grunnleggende konstruksjoner. De følgende avsnittene viser noen slike, der reglene er brukt i streng form. Figurer er vist samlet på slutten av avsnittet.
Vanligvis vil en benytte seg av muligheten til å kunne kopiere en sirkel med en gitt radius. En vil også ikke tegne hele sirkler, men bare deler nødvendige for konstruksjonen. Kompliserte geometriske bevis kan gjennomføres ved å kombinere grunnleggende konstruksjoner i et endelig antall steg.
Halvering av en vinkel
Gitt tre punkt som danner en vilkårlig vinkel med toppunkt T og der ett av de andre punktene er A. Med en passer, slå en sirkel med sentrum i T gjennom punktet A. Sirkelen skjærer det andre vinkelbeinet i punktet B. Lag deretter to sirkler, med sentrum i henholdsvis A og B, som begge går gjennom toppunktet T. De to siste sirklene skjærer hverandre i et punkt C. Linjen gjennom T og C vil halvere vinkelen.
Mer vanlig utføres konstruksjonen ved å bruke to identiske sirkler med vilkårlig radius, med sentrum i henholdsvis A og B.
En vinkel har en og kun en halveringslinje. Denne linjen er det geometriske sted for punkt som ligger like langt fra de to vinkelbeina. Halveringslinjesetningen omtaler forhold mellom lengder i en trekant, når en av trekantens vinkler halveres. Sentrum i innsirkelen i en trekant ligger på det felles skjæringspunktet mellom de tre halveringslinjene til vinklene i trekanten.
En normal til en linje i et gitt punkt
Gitt en rett linje gjennom to punkt A og B. En normal til linjen gjennom B kan konstrueres ved først å slå en sirkel med sentrum i B gjennom A. Sirkelen skjærer linjen i A, men også i et annet punkt C. En ny sirkel tegnes med sentrum i A og gjennom C. Tilsvarende tegnes en tredje sirkel med sentrum i C gjennom A. De to siste sirklene skjærer hverandre i to punkt P og Q. En linje gjennom disse to punktene er en normal til linjen gjennom B.
Også i dette tilfellet er det mer vanlig å utføre konstruksjonen ved å bruke to identiske sirkler med vilkårlig radius, med sentrum i henholdsvis A og C. Normalen deler linjestykket AC i to like deler.
En normal fra et punkt ned på en linje
Gitt en rett linje gjennom to punkt, der ett av disse er A. Gitt et annet punkt P som ikke ligger på linjen. Slå en sirkel med sentrum i P gjennom A. Sirkelen skjærer linjen i A, men også i et annet punkt B. Deretter slå en ny sirkel med sentrum i A gjennom 'P og en tredje sirkel med sentrum i B gjennom P''. De to siste sirklene skjærer hverandre i P, men også i punktet Q på motsatt side av linjen. En ny linje gjennom P og Q er normal til den opprinnelige linjen.
Dersom de to punktene A og B er sammenfallende, så vil linjen gjennom P og A være den søkte normalen.
En midtnormal
Gitt to punkt A og B på en rett linje. For å konstruere en midtnormal til linjestykket AB, lag først en sirkel om A gjennom B. Tegn deretter en sirkel om B gjennom A. En rett linje gjennom de to skjæringspunktene for de to sirklene vil være en midtnormal. Midtnormalen deler AB i to like deler.
En parallell linje gjennom et gitt punkt
En parallell til en linje, gjennom et gitt punkt, kan konstrueres ved å kombinere de to metodene for konstruksjon av normalen til en linje. Gitt en rett linje og et punkt P som ikke ligger på linjen. Konstruer først en normal til linjen fra punktet P. Deretter konstrueres en ny normal til normalen gjennom P. Normalen til normalen er parallell med den opprinnelige linjen.
To sirkler med lik radius
De euklidske reglene tillater strengt tatt ikke at en kopierer lengder, og fra dette kan en ikke uten videre slå to vilkårlige sirkler med samme radius. Når en slik operasjon likevel er akseptabel, så er dette fordi en kan gjennomføre operasjonen ved hjelp av flere lovlige steg: Gitt en sirkel om punktet A gjennom punktet B. Anta at en ønsker å lage en sirkel om et vilkårlig tredje punkt P, med samme radius som i den gitte sirkelen. En kan da konstruere en parallell linje gjennom A til linjestykket gjennom BP. Deretter en parallell linje gjennom P til linjestykket AB. De to konstruerte parallellene vil skjære hverandre i et punkt Q. En kan nå slå en sirkel om P gjennom Q, og denne sirkelen vil ha samme radius som den opprinnelige.
En sirkel gjennom tre punkt
Gitt tre punkt A, B og C som ikke ligger på linje. En sirkel som skjærer alle tre punkt kan konstrueres slik: Trekk først to linjer, AB og AC. Konstruer deretter midtnormalen til AB og så midtnormalen til AC. De to midtnormalene skjærer hverandre i et punkt S, som vil være sentrum i den søkte sirkelen. Slå nå en sirkel om S gjennom A. Denne vil også gå gjennom B og C.
Konstruksjon av gitte lengder
Ut fra et gitt linjestykke, definert som lengde 1, er det mulig å konstruere linjestykker med lengder svarende til både naturlige tall, rasjonale tall og irrasjonale tall. Lengder som lar seg konstruere i med et endelig antall steg med euklidske hjelpemidler, kalles for konstruerbare tall eller euklidske tall. Mange irrasjonale tall er ikke konstruerbare. Et konstruerbart tall er alltid et reelt algebraisk tall, mens et transcendentalt tall aldri kan være konstruerbart. De konstruerbare tallene er derfor en ekte delmengde av de reelle tallene.
Tachibanabukta
Tachibanabukta er ei havbukt på vestkysten av øya Kyushu i Japan. Den ligger vest for Shimabarahalvøya. Tachibana er et sted inne i bukta.
Konstruksjon (geometri)
Konstruksjon av gitte lengder
Nye linjestykker kan selvsagt lett konstrueres ved repetert addisjon og subtraksjon av to gitte linjestykker. Et vilkårlig linjestykke også kan enkelt deles i n like deler, som vist i den venstre av figurene under for n = 3: Gitt to punkt A og B på en rett linje. Konstruer en normal i A og deretter en parallell til den opprinnelige linjen, gjennom et vilkårlig punkt C. På parallellen, sett av n nye punkt i avstanden AB: D, E og F. (Dette er en lovlig konstruksjon, gjennomførbart i flere steg). Trekk så en linje gjennom F og B. Denne skjærer normalen i A i et punkt T. Trekk så linjer gjennom T og punktene D og F. Alle linjene gjennom T deler nå linjestykket AB i n= 3. Linjestykker definert ved forholdstall kan også konstrueres ved hjelp av transversalteoremet.
Dersom p og q er konstruerbare lengder, så vil også både pq og \sqrt{p} være konstruerbar. En størrelse uttrykt som et produkt mellom to gitte lengder pq lar seg imidlertid ikke konstruere som en lengde, uten at en velger en enhet. For å se at dette er nødvendig, anta at lengden p er kortere enn q. Dersom enheten er valgt slik at p < 1 < q, så vil produktet pq ha en lengde kortere enn q.  Velges derimot enheten slik at 1 < p < q, så er produktet lenger enn q.  I gresk matematikk var et produkt alltid et areal, ikke en lengde. Et begrep som «enhetslengde» var ikke brukt i klassisk euklidsk geometri. Heller ikke størrelsen \sqrt{p} kan konstrueres uten at en enhetslengde er kjent.
Til gjengjeld er det lett å konstruere et linjestykke med lengde. Greske geometer brukte ofte forholdstall, og s er mellomproporsjonalen, gitt ved forholdet
Anta at tre punkt A, B og C er definert på en linje, slik at AB = p og BC = q. Konstruer en sirkel som har AB som diameter. Konstruer normalen fra B. Der normalen skjærer sirkelen, definer punktet D. Den søkte mellomproporsjonalen er linjestykket BD. Konstruksjonen er vist i den høyre figuren under.
En rettvinklet trekant kan selvsagt brukes til å konstruere mange lengder svarende til tall med kvadratrøtter, noe som følger direkte av Pythagoras’ læresetning. For eksempel gir en rettvinklet trekant med kateter med lengder henholdsvis 1 og 2 hypotenusen som et linjestykke med lengde \sqrt{5}. Konstruksjon av det gyldne snitt kan også gi et linjestykke med lengde
Konstruksjon av gitte vinkler
Vinkelsummen i en trekant er lik summen av to rette vinkler, det vil si \pi radianer eller 180°, et resultat som var kjent allerede blant de greske pytagoreerne. I en likesidet trekant er alle vinklene like store, så dette må igjen være like en tredel av to rette vinkler. En linje som skjærer en annen linje i en vinkel på 60° lar seg dermed lett konstruere. Gitt en rett linje gjennom to punkt A og B. Slå en sirkel om A gjennom B. Deretter slå en sirkel om B med samme radius. En linje gjennom A og skjæringspunktet mellom de to sirklene vil være den søkte linjen.
En rekke andre tallfestede vinkler lar seg konstruere ved hjelp av normaler, 60°-vinkler og vinkelhalveringer.
En gitt vinkel v er konstruerbar hvis og bare hvis \cos v og \sin v er konstruerbare lengder. I en rettvinklet trekant med hypotenus lik 1, er \cos v og \sin v lengdene av de to katetene, når v er en vinkel i trekanten.
Todd Snider
Todd Daniel Snider (11. oktober 1966 i USA) er en amerikansk sanger og låtskriver. Han begynte å synge i 1994, og utga albumet Peace Queer i 2008.
Konstruksjon (geometri)
Regulære mangekanter
Allerede i Euklids Elementer ble det vist at også en regulær pentagon (femkant) lar seg konstruere geometrisk. Her er sentralvinkelen 360°/5 = 72°, som tilsvarer 2π/5 radianer. Cosinus til sentralvinkelen er et konstruerbart tall:
Fra en kjent mangekant kan en konstruere nye mangekanter med flere hjørner, ved å halvere vinklene mellom sideflatene og bruke skjæringspunktene mellom omsirkelen og halveringslinjene som nye hjørnepunkt. Fra en trekant kan en slik konstruere en regulær heksagon (sekskant), der sentralvinklene er 60°, en vinkel som er lett konstruerbar. Fra et kvadrat kan en tilsvarende lage en oktogon, en 8-kant. En 10-kant kan konstrueres fra en 5-kant, og så videre. I praksis er det lettest å konstruere en 10-kant først, deretter en 5-kant.
Med euklidske hjelpemidler er det ikke mulig å konstruere en regulær 7-kant og en regulær 9-kant. Lenge var det en utbredt oppfatning at det ikke er mulig å konstruere andre regulære mangekanter enn 3- og 5-kanten med et odde antall kanter. Carl Friedrich Gauss beviste imidlertid at en regulær n-kant er konstruerbar med euklidske hjelpemidler dersom
der r \ge 0 og alle er primtall på formen
Primtall som kan skrives på denne formen kalles Fermat-primtall. Verdiene m = 0 og m=1 gir henholdsvis n = p= 3 og n = p= 5. Neste verdi m=2 gir at mangekanten med n = p = 17 er konstruerbar.
Gauss viste også at
et tall som kan konstrueres.
Gauss var kun 18 år da han i 1796 som student ved Universitetet i Göttingen viste at heptadekagonet (17-kanten) kan konstrueres, og resultatet ble publisert i 1801 som del av den generelle teorien i verket Disquisitiones arithmeticae. Han hevdet der, uten bevis, at uttrykket for n også er nødvendig for at det regulære polygonet skal være konstruerbart, men dette ble først vist i 1837 av Pierre Wantzel. Selve konstruksjonen av heptadekagonet ble heller ikke gjennomført av Gauss, dette ble først gjort av Johannes Erchinger, noen år etter arbeidet til Gauss.
Geometrisk algebra
En problemstilling der løsningen antagelig har vært kjent allerede av pytagoreerne, svarer til å finne en enkelt løsning av ligningen
Fra Pythagoras' læresetning er. I tillegg er og. Ved å kombinere disse får man en geometrisk form for ligningen:
Også arabiske matematikere som tok opp arven etter grekerne, var opptatt av problemstillinger svarende til andregradsligninger, løst ved geometriske konstruksjoner. Dette gjelder ikke minst for al-Khwârizmî, som er blitt kalt for «algebraens far».
Umulige konstruksjoner
Flere problemstillinger skapte betydelige utfordringer for klassisk geometri. De tre mest kjente slike problemene er
Når disse klassiske problemene i dag ofte omtales som «umulige», må dette forstås som «umulige ved hjelp av euklidske hjelpemidler». Allerede i gresk geometri fant en mulige konstruksjonsmåter ved å tillate andre typer hjelpemidler og andre regler enn de euklidske.
En full forståelse for hva som er mulig og ikke mulig innenfor de euklidske reglene, kom først nesten to tusen år etter Euklid, med etableringen av analytisk geometri. Arealet av sirkel er gitt ved \pi R^2, og løsning av sirkelens kvadratur krever konstruksjon av tallet \sqrt{\pi}. Ferdinand von Lindemann viste i 1882 at tallet \pi er transcendentalt og dermed ikke konstruerbart. Pierre Wantzel viste i 1837 at både kubens fordobling og vinkelens tredeling krever geometrisk løsning av en tredjegradsligning og ikke er løsbare med euklidske hjelpemidler.
Analytisk geometri
Analytisk geometri kan brukes til å utforske grensene for hva som er mulig og ikke mulig av euklidske konstruksjoner. I analytisk geometri kombineres geometri og algebra, og metoder fra matematisk analyse brukes til å analyse koordinater til geometriske objekter, inkludert de tre grunnleggende objektene punkt, linje og sirkeli euklidsk geometri. Et punkt i planet kan representeres i et kartesisk koordinatsystem ved to reelle koordinater (x,y). En linje konstruert gjennom to punkt (x_1,y_1) og (x_2,y_2) har ligningen
forutsatt at nevneren ikke er null. En sirkel med sentrum i (x_1,y_1) gjennom punktet (x_2,y_2) har ligningen
der R er sirkelradien. Nye punkt i euklidsk geometri blir konstruert som skjæringspunkt mellom to linjer, mellom to sirkler eller mellom en linje og en sirkel. Koordinatene til slike skjæringspunkt finner en da generelt som løsning av de to ligningene som beskriver de to objektene. Dette vil høyst være algebraiske ligninger (polynomligninger) av andre grad. Ligningene kan ha ingen, én eller to løsninger, svarende til ingen, ett eller to skjæringspunkt. Har ligningene uendelig mange løsninger, så er de to objektene sammenfallende.
Når en linje skjærer en sirkel, vil en enkelt løsning av ligningssettet svare til at linjen tangerer sirkelen. Det samme gjelder dersom ligningene for skjæringspunktene mellom to sirkler gir sammenfallende løsning - de to sirklene tangerer hverandre.
I analytisk geometri kan geometriske konstruksjoner uttrykkes som algebraiske ligninger. Om en konstruksjon er mulig eller ikke, blir da et spørsmål om ligningene har løsninger eller ikke. Disse sammenhengene ble først fullstendig forstått i begynnelsen av 1800-tallet, gjennom arbeidene til Niels Henrik Abel og Évariste Galois.
Konstruerbarhet
Siden de euklidske hjelpemidlene ikke tillater at en måler lengden på linjestykker, vil alle lengder og størrelser måtte avledes fra posisjonen til de først gitte punktene. Antallet gitte punkt skal være endelig, og det er dermed mulig å velge en lengdeenhet som gjør at alle koordinatene til de først gitte punktene er heltall. De første skjæringspunktene en bestemmer vil derfor være gitt som løsning av algebraiske ligninger av høyst grad to og med heltallskoeffisienter. Løsningene kan generelt uttrykkes som en kombinasjon av rasjonale tall og kvadratrøtter. Når man så går videre i konstruksjonen, vil man benytte disse skjæringspunktene som utgangspunkt for nye linjer og sirkler. Det vil igjen gi opphav til nye skjæringspunkt, og koordinatene til disse vil i alminnelighet være rasjonelle uttrykk og kvadratrøtter av de forrige skjæringspunktene. Dette betyr at koordinatene vil kunne inneholde kvadratrøtter av kvadratrøtter av de opprinnelige, gitte punktene. Slik vil det fortsette videre i konstruksjonen, inntil den er avsluttet etter et endelig antall steg.
Fra en euklidsk geometrisk konstruksjon kan det altså kun fremkomme størrelser som er en endelig kombinasjon av rasjonelle tall og kvadratrøtter, der kvadratrøttene igjen kan inneholder kvadratrøtter og så videre et endelig antall ganger. Kubikkroten \sqrt[3]2 kan ikke uttrykkes på denne måten og er derfor ikke et konstruerbart tall. Dette er også grunnen til at kubens fordobling ikke lar seg gjennomføre med euklidske hjelpemidler.
Andregradsligningen
Grunnlaget for analytisk geometri ble etablert av René Descartes og Pierre de Fermat. Descartes ga i 1637 ut arbeidet La Géométrie, som et tillegg til verket Discours de la Méthode. I første del av dette tillegget drøfter han problemer som er løsbare ved hjelp av passer og linjal, og dette inkluderer løsning av flere andregradsligninger. Én slik ligning kan skrives på formen
Metoden forutsetter at s er positiv og at 4b^2 < s^2.
I et kartesisk koordinatsystem (x,y) tegner man først en sirkel med radius s/2 og med sentrum på x-aksen i punktet C = (s/2,0). Denne sirkelen vil gå gjennom origo O og punktet S = (s,0). Dette er vist i figuren til høyre, med p = b^2.
Deretter trekker man linjen y = b, parallelt med x-aksen. Når 4b^2 < s^2 vil denne skjære sirkelen i to punkt, og x-koordinatene til de to skjæringspunktene er røttene x_1 og x_2 i ligningen.
Forklaringen følger lett fra en analytisk beskrivelse. Sirkelen er beskrevet ved ligningen
Dette svarer til den opprinnelige ligningen, med de to røttene
Skjæringspunktene ligger på samme side av origo, og fortegnet i røttene er alltid like.
Bruk av koeffisient-formen b^2 er nødvendig for at konstruksjonen generelt skal være euklidsk. Også matematikere i middelalderen, inkludert François Viète, hadde i studiet av ligninger krevd at størrelser skulle være sammenlignbare, og at en ikke kunne blande uttrykk for en lengde a med et areal a^2. Descarets sprengte rammene for den klassiske geometrien, ved å betrakte også a^2 som en lengde.
Carlyle-sirkelen
Det skulle gå omtrent to hundre år fra Descartes La Geométrie før en generell, geometrisk konstruksjon av røttene til andregradsligningen ble funnet av Thomas Carlyle. Metoden tar utgangspunkt i ligningen
Man angir i et kartesisk koordinatsystem de to punktene A = (0,1) og B = (s,p). Når en sirkel så blir konstruert med linjestykket AB som diameter, vil dens skjæringspunkt med x-aksen være røttene x_1 og x_2.
Denne Carlyle-sirkelen kan finnes både for positiv og negativ verdi av p. For det siste tilfellet er konstruksjonen vist i figuren til høyre. Punktet B ligger da under x-aksen, og skjæringspunktene med x-aksen ligger på hver sin side av origo. Dette er i samsvar med at røttene i ligningen i dette tilfellet har forskjellige fortegn.
En analytisk forklaring av konstruksjonen er denne gangen noe mer omstendelig. Sirkelradien r er lik halve diameteren AB, og det vil si
Sirkelens sentrum M ligger i midtpunktet av linjestykket AB, med koordinatene. Sirkelen er nå gitt ved ligningen
Setter man her y = 0, følger så de korrekte uttrykkene for begge røttene. For positiv p gir denne konstruksjonen selvsagt samme resultat som konstruksjonen til Descartes.
Odd Reidar Humlegård
Odd Reidar Humlegård (født 9. mai 1961 i Porsgrunn) er en norsk polititjenestemann. Han var politidirektør i Norge fra 2012 til 2018.
Humlegård er utdannet jurist fra UiO (1992) og har gjennomført befalsskolen og Statens Politiskole. Han har vært ansatt i politiet siden 1982 og var politiinspektør 1984-1999, assisterende sysselmann på Svalbard 1999-2001, sjefskonsulent i Det Norske Veritas 2001-2003, sjef for Utrykningspolitiet 2003-2009 og sjef for Kripos 2009-2012. Humlegård har i tillegg en erfaringsbasert mastergrad fra Handelshøyskolen BI og har gjennomført topplederprogrammet til engelsk politi, Strategic Command Course fra Leaderships Academy for Policing.
Konstruksjon (geometri)
Ikke-euklidske hjelpemidler
Studiet av de klassiske «umulige» problemene fikk mange greske matematikere til å ta i bruk hjelpemidler som bryter med de euklidske reglene, både mekaniske hjelpemidler og andre geometriske objekter enn punkt, linje og sirkel. Eratosthenes, som levde omkring 200 år før Kristus, laget et mekanisk instrument for å kunne duplisere en kube. For tredeling av en vinkel tok Nikomedes utgangspunkt i en kurve kalt en konkoide, som han konstruerte ved hjelp av et egenutviklet mekanisk instrument. En slik høyere-ordens kurve kan konstrueres med et uendelig antall euklidske steg, så konstruksjonen kan kalles asymptotisk euklidsk. En kurve som kan brukes sammen med passer og linjal til å tredele en vinkel, kalles en trisektrise. En kurve som kan benyttes til sirkelens kvadratur kalles en kvadratrise. Arkhytas brukte tredimensjonale objekter for å duplisere en kube, ved å snitte en sylinder, en kjegle og en torus.
Odd Reidar Humlegård
Han har tjenestegjort som politikonstabel og -overkonstabel ved Telemark og Oslo politidistrikt. I årene 1996–1999 var han politiinspektør og leder for retts- og påtaleenheten og fast stedfortreder for politimesteren i Telemark. Humlegård har også vært styreleder i Svalbard Samfunnsdrift AS, styremedlem og første visepresident i den europeiske trafikksikkerhetsorganisasjonen TISPOL og styreleder for Politihøgskolen.
Humlegård ble utnevnt som fungerende politidirektør av justisminister Grete Faremo 17. august 2012, med tiltredelse 20. august, etter at Øystein Mæland trakk seg fra stillingen. 23. november 2012 ble han utnevnt til polidirektør og gikk av fra stillingen etter endt åremål i november 2018.
Konstruksjon (geometri)
Ikke-euklidske hjelpemidler
Greske matematikere benyttet seg også av en konstruksjonstype kalt neusis-konstruksjon, der det ble brukt en linjal med måleenheter.
Alle punkt som kan konstrueres euklidsk, kan overraskende nok konstrueres ved hjelp av kun en passer, et resultat som ble vist av italieneren Lorenzo Mascheroni (1750-1800). Ved å ta utgangspunkt i en parabel med kjent brennpunkt og direktrise, kan også alle euklidske konstruksjoner gjennomføres kun ved hjelp av en linjal.
Litteratur
Geometrio fa:تثلیث زاویه
Girls’ Generation
Girls' Generation (Hangul: 소녀시대; Hanja: 少女時代) er en sørkoreansk jentegruppe på åtte medlemmer fra SM Entertainment. Gruppen ble dannet i 2007. Medlemmene er Yoona, Tiffany, Yuri, Hyoyeon, Sooyoung, Seohyun, Taeyeon (leder) og Sunny. Internasjonale fans bruker ofte SNSD, en forkortelse av gruppens koreanske navn So-njå-shi-de. Gruppen debuterte 5. august 2007 med singelen Into the New World fra albumet Girls' Generation. De oppnådde berømmelse i 2009 med singelen Gee. Låten var på topp i det sørkoreanske musikkprogrammet KBS Music Bank i ni uker på rad, og var den sørkoreanske musikktjenesten Melons mest populære låt i tiåret 2000-2010.
Internasjonal oppmerksomhet
Girls' Generation fikk sin amerikanske fjernsynsdebut 31. januar 2012 på The Late Show with David Letterman.
TaeTiSeo - Girls' Generations første sub-unit
19. april 2012 ble Girls' Generations første sub-unit (bestående av kun visse medlemmer) offentliggjort av SM Entertainment. Taeyeon, Tiffany og Seohyun dannet denne gruppen under navnet TaeTiSeo, forkortet TTS. (satt sammen av de første bokstavene i jentenes navn) De debuterte i mai 2012 med mini-albumet Twinkle og musikkvideoen med samme navn. SM Entertainment har uttalt at Taeyeon, Tiffany og Seohyun ikke vil være gruppens faste medlemmer, men at medlemmene av sub-unit'en kan forandres (byttes ut av de andre jentene i Girls' Generation).
Jessicas frafall
Den 30. september 2014 erklærte Jessica at hun hadde blitt avskjediget fra gruppen. S.M. Entertainment bekreftet dette og erklærte at Jessica ikke lenger var medlem av Girls' Generation på grunn av stadige konflikter mellom gruppens og Jessicas tidsplaner. Girls' Generation fortsatte å arbeide som en gruppe på åtte medlemmer mens Jessica forble under S.M. Entertainment som soloartist.
Paonias myops
Paonias myops er en sommerfugl som tilhører familien svermere (Sphingidae). Den ser ut som en liten Smerinthus-art med små vinger.
Utseende
En forholdsvis liten (vingespenn 52 – 69 mm) svermer med øyeflekker på bakvingene. Kroppen og forvingene er mørkt gråbrune. Brystet har en oransje lengdetrsipe langs midten, og bakkroppen små, gulaktige sideflekker. Forvingen er liten sammenlignet med sommerfuglen og noe sigdformede. Den har et bredt, trekantet tverrbånd i midten og en gulaktig flekk ved vingespissen. Bakvingen er gul med brune for- og ytterkanter, med en stor, svart og blå øyeflekk. Larven er grønn, kledt med små, hvite vorter, med utydelige, lyse skråstriper på sidene.
Utbredelse
Arten lever i det sørlige Canada og i det meste av USA, fra Atlanterhavs- til Stillehavskysten.
Kallurdalstunnelen
5. oktober 2009 ble de forelagt planer om å oppjustere kjørehøyden til 4,2 m.
PVest Sogn & Fjordane Radio AS
PVest Sogn og Fjordane Radio A/S var en lokalradiokanal som ble etablert i 2003 og startet sine sendinger samme år. Kanalen hadde konsesjon for område 13-01 og 13-02, og kunne høres i kommunene Aurland, Lærdal, Årdal, Sogndal, Leikanger, Vik og Balestrand. I tillegg kunne kanalen høres via nettradio.
PVest som først var eid av Agnitio og Tor Kåre Fardal, ble i 2006 kjøpt av Sogn Avis. Sommeren 2009 ble kanalen avviklet på grunn av dårlig økonomi.
Kristent Arbeid Blant Arabere
Kristent Arbeid Blant Arabere, forkortet K.A.B.A., er en norsk frittstående kristen misjons organisasjon. med et tverrkirkelig styre, men kan betegnes som et fellestiltak innen den norske pinsebevegelsen.
Formålet er å forkynne evangeliet om Jesus Kristus gjennom evangelisering (kristen misjon), radio- og TV-arbeid og litteratur til arabere. K.A.B.A. ønsker å hjelpe muslimer som har konvertert til den kristne tro.
Historie
Paul B. Johansen hadde fra han var nyomvendt kristen et kall til å nå muslimer med evangeliet. Han ble fra 1989 med på nærradiosendinger på arabisk i Drøbak og Oslo. Disse norskproduserte radioprogrammene ble sendt fra en spansk sender til Nord-Afrika. Fra 1990 var Paul B. Johansen med på å produsere lokal-TV, som ble sendt i Norge, Sverige, Danmark og Nederland. På bokkafeen Blå Kors Kontaktsenter i Oslo, møttes mennesker med arabisk bakgrunn, til samtaler. Dette var forløperne til K.A.B.A.
I 1996 ble Paul B. Johansen ansatt som medpastor i Bydelskirken i Oslo, hvor hans arbeidsfelt var blant mennesker fra andre land, særlig arabere. K.A.B.A.s arbeidsfelt ble utvidet til seminarer og undervisning av nyfrelste i arabiske land, samt opplæring av medarbeidere.
Medarbeider i og fra Midtøsten blir lønnet av K.A.B.A. De følger opp brev og henvendelser fra muslimer. Brevskolen tar opp sentrale kristne emner og består av 38 bøker. Den finnes på språkene arabisk og farsi. Den er et samarbeid med I.C.I. University, som er en gren av Global University.
Misjon
Kristen misjon blant arabere er K.A.B.A.s viktigste mål og det startet med kristen litteratur på arabisk, senere er arbeidet utvidet til radio, TV og internett.
Litteratur
Utgivelse av kristen arabisk litteratur i papirformat, var det første satsingsområdet til K.A.B.A.. Etter hvert er mye litteratur trykket, i alt finnes bibler, bibeldeler og bøker på mer enn 46 språk. De senere år er internett mer benyttet og blant annet er Det nye testamentet og veiledningstekster på arabisk lagt ut på K.A.B.A.s hjemmeside.
Joe Lean And The Jing Jang Jong
Joe Lean And The Jing Jang Jong er en britisk rockeband som spiller alternativ musikk. Bandet ble dannet i 2006, og holder til i London. Først kalte de seg Lean and The Tantrums, før de skiftet til sitt nåværende navn.
Kristent Arbeid Blant Arabere
TV-programmer
I 1996 ble Paul B. Johansen engasjert av Troens Bevis Verdens Evangelisering i Sarons dal, i forbindelse med starten av satellittkanalen Miracle Channel. Hans oppgave var oversetting, dubbing og opplæring av medarbeider til de arabisktalende programmene. K.A.B.A. begynte å sende et eget program over Miracle Channel. Etter hvert ble det naturlig at K.A.B.A. investerte i eget innspillings- og produksjonsstudio for TV. Over 300 arabisktalende programmer i serien Veien er blitt produsert. TV-programmene på arabisk sendes over flere satellitter til Midtøsten, Nord-Afrika og hele Europa (også Skandinavia).
Våren 2007 etablerer K.A.B.A. seg i USA, med sendinger over en talende satellittkanal (TV-sendinger) som dekker hele Nord-Amerika og Latin-Amerika.
Joe Lean And The Jing Jang Jong
Bandet debuterte med singelen Lucio Starts Fires, som ble utgitt den 8. oktober 2007. I 2008 ga de ut sangene Lonely Buoy og Where Do You Go.
Kristent Arbeid Blant Arabere
Internett
K.A.B.A. driver et nettsted på arabisk der en kan lese artikler, stille spørsmål (e-post), delta i chat-rom eller se web-TV.
Økonomi
K.A.B.A. startet med et budsjett på kr 30 000,- i 1992. I 2011 forvaltes det innsamlede midler på tre millioner norske kroner. Dette dekker lønn for medarbeidere I Norge og flere medarbeidere i Midtøsten, litteratur- og media-arbeid, personlig oppfølging gjennom brev, husbesøk og telefonkontakt. K.A.B.A. mottar ingen offentlig støtte.
Cofidis (sykkellag)
Cofidis, Solutions Credits er et fransk sykkellag. Laget har eksistert siden 1996, og har hele tiden blitt sponset av det franske finansselskapet Cofidis. Fra 2005 var Cofidis et ProTour-lag, men laget mistet den statusen etter 2009-sesongen. I 2020 var de tilbake på øverste nivå.
Tour de France 2007
Den 25. juli 2007 ble det kjent at Cofidis-rytteren Cristian Moreni hadde avlagt en positiv dopingprøve på testosteron etter den 11. etappen av Tour de France 2007. Moreni valgte å ikke bestride prøven, og innrømmet med dette dopingmisbruk. Som en følge av avsløringen valgte Cofidis å trekke seg fra Touren, slik som også Team Astana gjorde.
Cofidis, le Credit Par Telephone kunngjorde også at de trakk seg som hovedsponsor for laget etter 2008-sesongen som en konsekvens av dopingavsløringen i touren, men denne beslutningen ble senere omgjort.
Tyrkia under Vinter-OL 1976
Tyrkia under Vinter-OL 1976. Ni sportsutøvere, alle menn, fra Tyrkia deltok i to sporter, alpint og langrenn under Vinter-OL 1976 i Innsbruck i Østerrike. Tyrkia, som deltok for sjuende gang i et vinter-OL, vant ikke noen medaljer. Beste plassering var en 37.-plass i slalåm for menn.
Le Brassus
Le Brassus er en landsby i Vallée de Joux i regionen Vaud i Sveits. Området er en del av kommunen Le Chenit.
Historien
Arkeologer har funnet spor som gikk gjennom dalen ved klosteret St.Claude, helt fra år 425. De senere generasjonene som bodde i dalen var trolig benediktinermunker av St.Claude. De kom til dalen i år 700.
Makkabeerne
Makkabeerne (hebraisk: מכבים‎ eller Maqabim, מקבים, Machabi eller Machado fra latin (marculatum) som betyr «Hammer» (gresk: Μακκαβαῖοι, /makav'εï/) var en jødisk slekt, hasmoneerne, og det generelle navnet på en jødisk opprørshær som tok kontroll over Judea som til da, på midten av 200-tallet f.Kr., hadde vært underlagt det hellenistiske Selevkideriket. Makkabeerne grunnla det hasmoneiske dynasti som styrte Judea fra 164 f.Kr. til 63 f.Kr. Dynastiet sikret jødisk religionspraksis, økte omfanget og grensene til Israels land, og reduserte innflytelsen til hellenistisk sivilisasjon og hellenistisk jødedom.
Som familie og dynasti begynte makkabeerne med det jødiske opprøret ved presten Mattatias som i 167 f.Kr. rasende slo hjel en hellenistisk representant og øvrighetsperson fra Selevkideriket som hadde forlangt at han skulle ofre til de greske guder. Det synes som om det var Mattatias' sønn, Judas makkabeeren, som kom til å skape navnet eller ble assosiert med det, muligens grunnet hans råskap i krig og ved at han svingte en hammer eller en slegge. Flere av slektens medlemmer ble deretter høvdinger og ledere i Judea, samtidig som de innehadde stillingen som yppersteprester.
Navnet
Navnet makkabeer er ofte benyttet som synonym for hele det hasmoneiske dynasti, men de egentlige makkabeere var Judas Makkabeus og hans fire brødre (de fem sønnene til Mattatias). Navnet var Makkabeus («Makkabeeren») var et personlig tilnavn til Judas og ble også benyttet av senere generasjoner som ikke var direkte hans etterkommere.
En forklaring på navnets opprinnelse er at det er avledet fra arameiske makkaba, «hammeren», i anerkjennelse av Judas' råskap eller fryktløshet i kamp. Den tradisjonelle jødiske forklaringen er at Makkabeus er et akronym for et vers i Tora som var krigsropet til makkabeerne, «Mi chamocha ba'elim YHWH», «Hvem er som du blant gudene, Herre?», foruten også å være et akronym for Matityahu Kohen ben Yochanan. Forskeren og poeten Aaron Kaminka har argumentert at navnet er en korrupsjon av Machbanai, et ledende kommando i hæren til kong David av Israel, se Første Krønikebok 12:13
Glassverk
Det første glassverket i Norge var Nøstetangen glassverk i Hokksund, som ble etablert i 1739 og startet produksjonen sin i 1741. Nøstetangen var i drift fram til i 1777, da produksjonen ble nedlagt. Glassverket er blant annet kjent for de tre gedigne lysekronene i Kongsberg kirke.
I alt har det blitt etablert minst 28 glassverk i Norge, hvorav kun to fortsatt er i drift. Det eldste av disse er Hadeland Glassverk på Jevnaker, som ble etablert i 1762 og startet opp produksjonen i 1765. Dette glassverket er i fortsatt drift og glassverket er i dag også en av landets største turistattraksjoner. Det andre glassverket som fortsatt er i drift er Magnor Glassverk på Magnor, som ble etablert i 1896.
Beck – Øye for øye
Beck - Øye for øye er en svensk TV-film fra 1998. Dette er den fjerde filmen i første runde med Peter Haber og Mikael Persbrandt i hovedrollene.
Handling
En rekke mord blir begått forskjellige steder i Sverige der ofrene har samme kjennetegn: alle har fått øynene skåret ut. De drepte er kvinner som gikk i samme klasse for 20 år siden, og da politibetjent Beck og partneren hans Gunvald Larsson finner ut at kun én kvinne fra klassen ennå er i live, gjelder det å finne henne før morderen gjør det.
Shi Zongyuan
Han er av huikinesisk etnisitet.
Endemi
Endemi er en betegnelse innen epidemiologi som betegner situasjonen når en sykdom forekommer og brer seg hos en begrenset gruppe mennesker, eller innenfor et begrenset geografisk område.
Begrepet brukes spesielt ofte om infeksjonssykdommer. Et eksempel på en endemi er vannkopper. Dersom antallet syke stiger, betegnes det som en epidemi. En epidemi som når global utbredelse, betegnes som en pandemi.
Maraenobiotus vejdovskyi
Maraenobiotus vejdovskyi er en art av leddete hoppekreps innen en slekt som ble beskrevet første gang av Mracek i 1893 (og som hovedsakelig lever i Nordområdene) - gjennom oppdagelsen av nettopp denne arten. Den er et dyreplankton som utgjør føde for blant annet fiskeyngel. Arten lever av alger og plankton.
Strømøya
Strømøya (eller bare Strømøy) er ei øy i Frøya kommune i Trøndelag. Øya er en del av Stølan krets. Den er knyttet til resten av kommunen med fylkesvei 431 og fylkesvei 438.
Marmorilder
Marmorilder (Vormela peregusna) er et mårdyr. Marmorildre lever generelt i tørre områder og gressletter i sørøstlige deler av Europa til vestlige deler av Kina.
Den blir fra 29-38 cm lang (uten hale) og en hale fra ca. 15 til 22 cm, dog noen ganger kortere. De veier fra 370 til 730 gram. Marmorilderen har en kort snute og svært store ører. Føttene er korte og klørne er lange og sterke. Halen har lange hår, ellers er pelsen kort. Den har svarte og hvite tegninger i ansiktet. Oversiden på kroppen er gul med irregulære røde og brune flekker. Buksiden er svart.
Marmorilderen er mest aktiv om morgenen og om kvelden. Den har dårlig syn, men en svært god luktesans. Som andre medlemmer av Ictonychinae, kan det avgi en sterkt luktende sekresjon fra analsekken under halen når den føler seg truet.
Marmorilderen spiser små gnagere, fugler, frosker og insekter.
Dun Karm Psaila
Dun Karm Psaila (født 18. oktober 1871 i Żebbuġ, død 13. oktober 1961) var en maltesisk forfatter og poet, noen ganger kalt Maltas skald
Han ble utdannet ved et seminar i årene mellom 1885 og 1894 og deretter fortsatte han å studere filosofi i 1888 og teologi i 1890 ved Maltas universitet.
Han ble ordinert til prest i 1894. Fra 1895 til 1921 underviste han i flere fag på seminarer: italiensk, latin, engelsk, matematikk, geografi, kosmografi, kirkehistorie og kristen arkeologi. I 1921 ble han utnevnt til assisterende bibliotekar ved Maltas nasjonalbibliotek og i 1923 leder av Feb ambulerende biblioteker, en post han hadde til han gikk av med pensjon i 1936.
I 1921 ble han anmodet av Albert Laferla, direktør for utdanning om å skrive noen vers til en musikk av Robert Samut. Nasjonalsangen, Innu Malti ble sunget for første gang i 1923. I 1941 ble den offisielt utpekt som nasjonalsang, en status den fikk  ved Grunnloven om uavhengighet i 1964.
Sola ruinkirke
Sola ruinkirke, også omtalt som Sola gamle kirke, ligger i Sola kommune Rogaland. Den ble bygd  rundt 1150 i stein og var i bruk frem til 1842, da den begynte å forfalle.
Kunstmaleren Johan Bennetter kjøpte kirkeruinen i 1871, og bygde den om til privatbolig med atelier. I 1907 flyttet familien Bennetter ut i et nytt hus som ble bygd i hagen, rett sør for kirken. Kjelleren fra dette huset er bevart som en steinsatt fordypning sørvest for kirkeruinen. Etter 1940 overtok tyskerne Sola flyplass som en av de viktigste basene i Norge. Man fant da ut at kirkeruinen kunne nyttes av de allierte som innflyvningsmål for angrep på flyplassen. Den ble derfor revet allerede i 1940. Da ble bygningsrestene etter kirken liggende som en stor steinhaug. Heldigvis markerte tyskerne hver stein, og hvor de hadde stått.
Fra kirken er det bevart en likkiste av kleberstein fra middelalderen. Den er nå en del av samlingene ved Bergen museum.
Hvert år deler ordfører eller varaordfører i Sola kommune ut Menneskerettighetsprisen for Nordjæren-regionen i kirken, vanligvis på FN-dagen den 24. oktober.
Beppubukta
Beppubukta er ei havbukt på østkysten av øya Kyushu i Japan. Den er en del av Iyohavet. Byen Beppu ligger inne i bukta. På japansk heter bukta 別府湾, Beppu-wan.
Sola ruinkirke
Erling Skjalgssons kirke?
Det er godt mulig at det her har ligget en tidligere stavkirke i tre, som har vært bygget av Erling Skjalgsson i tilknytning til hans gård på «Kirke-Sola». Plasseringen av kirken midt på Sola med utsikt mot Solastranden, havet, Rott og mot Hafrsfjord gjør dette til et naturlig sted å ha en hovedgård.
I dag står det en stor bautastein som minnesmerke for Erling Skjalgsson like utenfor ruinkirken.
Sandnes kulturhus
Sandnes kulturhus er kulturhus i Sandnes i Rogaland. Kulturhuset ble offisielt åpnet nyttårsaften 1999 og ligger på Mauritz Kartevoldsplass i Vågen. I forkant var det en lang debatt om hvor kulturhuset skulle ligge i byen. Valget falt til slutt på tomten til Kamgarnspinneriet som ligger innerst i Vågen. Huset har blitt tegnet av arkitektene Knut Hoem og Ole Tonning. Ole Lislerud har stått for den kunstneriske utsmykningen.
Kulturhuset inneholder to saler, kurs- og konferanselokaler, bibliotek, restaurant og gjestehavn. I tillegg finnes det en foajé på 400 m² som brukes til konserter, selskaper og utstillinger.
Liste over øyer i Aurskog-Høland
Liste over øyer i Aurskog-Høland er en liste over øyer over 5 dekar i innsjøer i Aurskog-Høland før sammenslåingen med Rømskog i 2020..
Joshua Lederberg
Joshua Lederberg (født 23. mai 1925 i Montclair i Essex County, New Jersey, død 2. februar 2008 i New York City i New York) var en amerikansk molekylærbiolog og nobelprisvinner. Han ble tildelt nobelprisen i fysiologi eller medisin i 1958 for sine oppdagelser vedrørende genetisk rekombinasjon og organiseringen av genetisk materiale i bakterier. Lederberg ble tildelt halvparten av prispengene mens landsmennene George Wells Beadle og Edward Lawrie Tatum delte den andre halvparten.
Thailandbukta
Thailandbukta (også kalt Siambukta) er den nordvestlige delen av Sør-Kina-havet (i Stillehavet). Den er omgitt av Malaysia, Thailand, Kambodsja og Vietnam.
Avgrensning
Den nordlige delen av bukten er Bangkokbukten ved munningen av Chao Phraya-elven, nær Bangkok. Bukten dekker omkring 320 000 km². Det er vanlig å definere den med en linje over havet fra Bai Bung-neset i det sørligste Vietnam (sørvest for Mekongflodens utløp) til den malaysiske byen Kota Bahru på Malakkahalvøya.
Beskrivelse
Thailandbukta er relativt grunn, med en gjennomsnittlig dybde på 45 meter og maksimal dybde på bare 80 meter. Dermed blir vanngjennomstrømning og -utveksling langsom, og den sterke tilførsel av ferskvann fra mange store elver fører til lav saltholdighet (3,05-3,25%) og til høy sedimentering. Bare ved større dybde flyter vann med større saltholdighet (3,4%) videre inn i Sør-Kina-havet. De viktigste elvene som munner ut i Siambukta er Chao Phraya (og med den også den store sideelven Ta Chin) og Meklong-elven ved Bangkokbukten, og Tapi-elven i Bandonbukten i sørvest.
Næringsliv, turisme
Bukten har mye fisk og skalldyr. Bukten har også oljefelter og i noen mindre grad naturgass.